ሴቶች ችግሮችን በመፍታት ውጤታማ ሊሆኑ ይገባል- ፕሬዝዳንት ሳህለወርቅ
ሴቶችን የሚያጋጥሟቸውን ችግሮች ከምንጫቸው በማድረቅ የሴቶችን እኩልነት ለማረጋገጥ የሚከናወኑ ተግባራት ውጤታማ እንዲሆኑ በተቀናጀ መንገድ መንቀሳቀስ እንደሚገባ ፕሬዝዳንት ሳህለወርቅ ዘውዴ አሳሰቡ።በፕሬዝዳንት ሳህለወርቅ ዘውዴ አማካኝነት በሀገር አቀፍ ደረጃ ለመጀመሪያ ጊዜ ሴት ምሁራን ላይ ትኩረት ያደረገ የምክክር መድረክ ተዘጋጅቷል።የምክክር መድረኩም የከፍተኛ ትምህርት ተቋማት የስርዓተ ጾታ እኩልነትን ለማስፈን በሚጫወቱት ሚና ላይ ትኩረቱን ያደረገ ነው።የውይይት መድረኩ ዋነኛ አላማ ሴቶች ጥረውና ግረው ወደ ከፍተኛ ትምህርት ተቋማት ከገቡ በኋላ ትምህርታቸውን ውጤታማ በሆነ መንገድ አጠናቀው ለምረቃ እንዳይበቁ በሚያደርጓቸው ተግዳሮቶች ላይ ምክክር በማድረግ የመፍትሄ አማራጮችን በማፈላለግ የድርጊት መርሃ ግብር መዘርጋት ነው።ጥናቶች እንደሚያሳዩት ሴት ተማሪዎች በከፍተኛ ትምህርት ተቋማት ያላቸው ድርሻ በቅድመ ምረቃ 34 በመቶ፣ በሁለተኛ ዲግሪ 17 በመቶ እንዲሁም በዶክትሬት ዲግሪ 8 በመቶ ብቻ ናቸዉ፡፡(ምንጭ ፡- ፕሬዝዳንት ጽህፈት ቤት) 